ming030890/wiki-yue-high-quality huggingface dataset:
馬思惠

馬思惠（Macy Ma，2000年12月21號—）係中國大陸女歌手同舞者，屬英皇娛樂旗下，而家係女子組合VIVA成員。佢喺廣東佛山順德出世，佢所屬經紀公司為英皇娛樂。佢於2020年5月2號參加騰訊視頻（中文：騰訊視頻）女團選拔節目《創造營2020（中文：創造營2020）》，並於最終取得第二十四名。8月12號，發行首張個人單曲《一時一樣》，以個人歌手名義出道。2019年加入英皇娛樂廣州分公司，2024年被安排喺香港做女團成員，5月27號，以團體單曲《Topic Killa》出道。

經歷
馬思惠於2000年12月21號喺廣東佛山順德出世。
2016年到2017年，先後兩次參加“容桂全民才藝大賽”歌手專場比賽。
2018年，參加《粵語好聲音》，獲得中山唱區亞軍，以及比賽12強進入麥王隊。
2019年，參加“花物女孩大賞”比賽，決賽中憑借鄭融《13樓的大笨象》獲得“年度花物女孩”桂冠，並成功簽約英皇娛樂。
2020年，代表英皇娛樂參加《創造營2020（中文：創造營2020）》。第一期在最強vocal對決中演唱《阿楚姑娘》獲好評，並進入二輪比拼，但惜敗無緣於三大最強vocal位置。在初舞台最後導師推薦選手力爭最後一首發出團位置，獲鹿晗導師推薦，但未被選中。第二次位置測評公演，在“不宋戰隊”的特殊唱跳舞台表演《River》，其vocal能力大獲好評，並在現場投票中獲得小組第二的成績。最後在第三次順位排名中，排名第24無緣總決賽。
2022年9月10號，參加《極慕愛之夜——2022廣東衛視中秋晚會》，表演情景劇《愛在自在》並演唱歌曲《我們相親相愛》。
2024年5月，馬思惠與姜咏鑫、李晞彤及張鈊貽組成女團VIVA出道，並於同年5月27號推出首支團曲《Topic Killa》 。

音樂作品
想搵所屬團體VIVA名義發佈的作品，請睇「VIVA_(組合) § 音樂作品」。
豪DEE

豪DEE（中文證件名歐陽仲豪、葡文證件名Ao Ieong Chong Hou、英葡簡稱Carl Ao Ieong/Sheldon Ao Ieong，1993年11月26號—）係個澳門男演員。佢專行搞笑戲路，加入微辣集團之後撈起唨，就戏稱他是微辣一哥。

簡歷
豪DEE仲係大學生嗰陣已經有話劇演出經驗，經雞Wing得知微辣集團請緊臨時演員，然後接受六毫子嘅邀請加入。
豪DEE參演㗍2019年1月上畫嘅《恭喜八婆》，佢憑𠲖套戲攞到「第3屆MOVIE6全民票選電影大獎」嘅“最佳新演員”獎項。同年12月，佢頭一次有份配音嘅卡通片《魔鏡肥緣》上映。
豪DEE在微辣時，同幕前嘅Yelo(黃曉晴)是银幕拍擋，𠲖檔嘢亦多次半真人嗖式暗示豪DEE同幕後嘅Chiteng𠺬戲外有曖昧關係，不過豪DEE後唻公開否認同Yelo或Chiteng相戀。2021年同微辣公司幕後同事阿曄(李曄/Leaf Lei)拍拖。

褒貶
豪DEE嘅前經理人阿晶(劉靜儀)㗍二〇二三年七月自殺死唨，掀起網民抵制微辣集團嘅浪潮，豪DEE説自己因阿晶去世時
消息感到悲傷而远离社交平台沉淀心情。大半个月后先可以平复心情表面自身状况。豪DEE㗍同年八月聲明“……日後我將會以個人身份獨立發展演藝事業……”，新聞解讀噉意味脱離微辣。豪DEE㗍同年十月上水，經facebook嗙Instagram發佈自己出演嘅新嘅簡短娛樂影片，其內容引發唨些微批評(幸災樂禍？)嗙擔憂(神智抱恙？)。
豪DEE後唻去唨內地撈，㗍同年十一月或較早加入街坊喜劇(又叫笑兒頻道)，再㗍同年十二月或較早開始隨隊公開現場表演棟篤笑。到唨二〇二四年一月，有班網民𠺬小紅書鬧街坊喜劇，話豪DEE有份嗑阿晶(按：關鍵爭論點係㗍二〇二一年八月加蔥嘅YouTube頻道直播儀仔、多多、加蔥、卡夫嗙豪DEE主演嘅打邊爐真人嗖節目算唔算佢哋夾份欺凌阿晶嘅證據)，唚佢玩冇陰功；㗍同年二月，豪DEE經小紅書嗙Instagram全面否認嗰啲指控，街坊喜劇則經小紅書話相關嘅網上材料證實唔到豪DEE做過啲噉嘅事，所以信𠰍佢先。
月月鳥

月月鳥（英文藝名：MMB；中文真名：何幹鵬；葡文真名：Ho Kon Pang；英文花名：Steven；性別：男）讀過澳門廣大中學傍澳門旅遊學院等，[未記出處或冇根據]今陣喺微辣文化撈，主要負責拍短片。
Faker

李相赫（韓語：이상혁／李相赫 Lee Sang-Hyeok，1996年5月7號—，遊戲ID：Hide on bush），係南韓一個電競選手，攞過5次LOL世界冠軍。佢效力緊T1隊（原本叫SKT），目前喺韓國LCK打比賽。Faker總共喺韓國攞過8次聯賽冠軍，全部係佢同T1一齊攞。
Faker
獎牌紀錄
周驄

周驄（1932年9月16號—）係香港電影同電視演員，而家係華南電影工作者聯合會（影聯會）會員，由第33屆開始連續三屆擔任理事長，至2005年離任。

簡歷
周驄曾經係「光藝製片公司」力捧嘅小生，演出大量電影，直至1980年代初，佢嘅電影事業發展衰落，轉行到觀塘銀都戲院擔任經理。佢1998年加入無綫電視，以演出電視劇為主，至2020年3月離開無綫電視。
九九九命案

《九九九命案》（粵拼：gau2 gau2 gau2 ming6 on3，英文：Dial 999 for Murder）係一齣1956年嘅港產粵語黑白警匪片，秦劍導演，謝賢、嘉玲主演。

情節
故事講謝小琼差啲被後父謝裕強姦，好彩俾記者凌雲救咗，之後謝裕被人殺死，雷探長對黃二姑起疑心，點知二姑又死埋。小琼同凌雲約會，令范玉山好妒忌，原來謝裕生前曾經將小琼許配俾拍檔玉山，玉山於是誣告凌雲同單命案有關，好彩俾雷探長識穿。小琼同凌雲訂婚嗰晚，玉山潛入謝家，用槍指嚇小琼同凌雲…
九九九廿四小時奇案

《九九九廿四小時奇案》（粵拼：gau2 gau2 gau2 jaa6 sei3 siu2 si4 kei4 on3，英文：Dial 999 for 24-hour Murder Case）係一齣1961年嘅港產粵語黑白警匪片，左几導演，謝賢、嘉玲、姜中平主演。

情節
何慧仙伯父何書麟喺酒店中刀身亡，於是報警求助。書麟係開工廠嘅，慧仙丈夫劉大偉幫佢打理工廠，洪剛亦係工廠副經理。原來大偉同洪剛為咗爭書麟嘅家產，殺咗書麟，嫁禍俾較早之前見過書麟嘅李文中。文中搵慧仙幫手，懷疑飛刀手趙標係兇手。大偉、洪剛見事情敗露，想殺慧仙搶佢其遺產，好彩警方及時趕到，成件事唔夠廿四小時就將兇徒一網成擒。
謝賢

謝賢（1936年8月9號—），原名謝家鈺，人稱為四哥，係香港名演員。

家庭
謝賢係廣東番禺人，1936年響省城出世，響八兄弟姊妹排第四，所以叫四哥。家族響省城做銀號，家底豐厚，不過後尾沒落。
之後佢來咗香港，未到二十歲麗澤中學畢業，考入演員訓練班。
有過兩段婚姻，老婆分別係甄珍，之後係狄波拉。謝賢同狄波拉生咗一仔一女，叫謝霆鋒同謝婷婷，不過都係離婚收場。
嘉玲

嘉玲（英文：Patsy Ka Ling，1934年12月—2022年11月21號），原名何佩英，廣東佛山南海人氏，香港五、六十年代粵語片女演員。1953年考入「嶺光公司」演員訓練班。第一部電影係1955年拍攝嘅《三妻奇案》。同同期男演員謝賢合作過唔少電影。嘉玲喺銀幕上嘅高貴形象深入民心。

簡歷
嘉玲喺廣東南海出世，祖父係民國時期中國駐美國領事，阿爸喺美國出生及接受教育。後嚟國共內戰，1949年舉家輾轉經廣州逃難到香港，嗰時已家道中落。嘉玲喺真光女子中學畢業後，於1953年加入「嶺光公司」演員訓練班，並以「何嘉玲」作為藝名，同期同學有謝賢。第一部，亦係一出道就做女主角嘅電影係《三妻奇案》，於1955年上映，係嘉玲同謝賢於一齊轉投「迪華公司」後所拍攝嘅。
同年，受著名導演秦劍邀請，同謝賢雙雙加盟該名導演所創辦嘅「光藝製片公司」。嘉玲亦正式以「嘉玲」作為藝名，並同南紅及江雪並稱為「光藝三大花旦」。著名作品包括：《血染相思谷》（1957年）、《酒店情殺案》（1958年）、《五月雨中花》上、下集（1960年）、《追妻記》（1961年）、《花花公子》（1964年）、《彈劍江湖》（1966年）、《英雄本色》（1967年）等。佢最後一部電影作品係《人海奇花》（1967年）。
入行前，嘉玲曾經有過一段婚姻，其後因性格唔符合而離婚，同姓黃前夫有一個仔，即演員黃栢文。1963年，嘉玲嫁畀泰國華僑姚武麟。1967年息影，隨丈夫移居曼谷。育有二個女一個仔，並歸化泰國，泰國名叫「Patsy Wongsanguan」。
2022年11月21號，嘉玲因慢性阻塞性肺病於曼谷寓所喺睡夢中辭世，享壽87歲，契女郭秀雲證實佢死訊。

私人生活
1950至60年代，嘉玲同謝賢經常以熒幕情侶形象搭檔演出，現實中佢哋亦曾經交往咗七年咁耐。嘉玲亦係謝賢公開承認嘅第一位女朋友。其後，因嘉玲想結婚但謝賢仍然係當時得令小生，兩個人喺1962年分手。
嘉玲於1963年嫁畀泰國華僑姚武麟，1967年後息影並移居曼谷，兩個人育有兩個女一個仔。
較鮮為人知嘅係，演員黃栢文係嘉玲同首任丈夫嘅細路。嘉玲入行之前曾經有過一段婚姻，但兩個人喺黃栢文出生（1953年）之後無幾耐就已經離婚。黃栢文後嚟跟阿爸到外國生活，一直由其祖母照顧，直到8歲返香港，嘉玲知悉後主動聯絡相認。由於工作關係，黃栢文於嘉玲離世前都冇公開到兩個人嘅母子關係。
姜中平

姜中平（粵拼：goeng1 zung1 ping4，Geung Chung-Ping，1922年9月6號—1999年12月28號）係香港甘草演員、監製、策劃，五、六十年代香港粵語片嘅出名反角，亦係當時難得演反角一炮而紅嘅演員。

人物簡介
姜中平喺香港出世，鄉下喺廣東省深圳市南山區。喺第二次世界大戰期間當過兵，喺軍隊參與文娛工作。
1947年正式加入電影圈，出演電影上百部，多數飾演配角。七十年代減少電影演出，開始轉為幕後從事電影嘅監製、策劃工作。1984年，經診斷患上喉癌，期間仍然參加電影《傾城之戀》同《歌舞昇平》，之後就一直冇接觸幕前工作。1989年，喺香港做完聲帶手術之後移居美國芝加哥休養。期間參加《奸人本色》、《亡命天涯》、《少女心》呢啲電影，因癌細胞擴散返番香港定居。最後一次出演電影係1999年嘅香港福音電影《天使之城》。
1999年12月28號，因腎衰竭引致心臟病，喺瑪嘉烈醫院與世長辭，享年77歲。
司馬華龍

司馬華龍（Sze Ma Wa Lung，1921年8月2號—2012年7月27號）原名曾順釗，人稱司馬叔，係香港粵語片演員同電視劇演員。1950年代起投身粵語片界，飾演配角居多。1968年左右加盟麗的電視，之後幫麗的同埋亞洲電視工作到2000年，期間演出大量角色，但係絕大部份係配角。2000年後亞洲電視實施裁員政策，司馬華龍離開亞洲電視，淡出影視圈。
李亨

唐肅宗李亨（711年—762年），原名李嗣昇，係大唐第十位皇帝，唐玄宗第三個仔。
李亨原本被封做陝王，開元二十六年（738年）俾唐玄宗立為太子。其後安史之亂，京城陷落，唐玄宗帶埋太子、妃嬪等人走難到四川，其間兵變，玄宗執意離開。而李亨就留低，走到靈武（位處今日寧夏）嗰陣，登基成為皇帝，唐玄宗就做咗太上皇。
李亨做咗皇帝幾年，期間都係集中應付安史之亂。後來安史之亂頭號人物安祿山、史思明被人殺死。而京城亦都收復咗。但呢個時候唐玄宗病死咗，李亨亦都有病，最後喺762年過身，享年52歲，死後謚號文明武德大聖大宣孝皇帝。
而安史之亂亦都要等到唐代宗時，先至完全平定。
臺中市第五選舉區

臺中市第五選舉區係台灣區域立法委員喺臺中市嘅選舉區，現任立委係民主進步黨莊競程。
立法院

立法院（粵拼：laap6 faat3 jyun6*2）係中華民國嘅最高立法機關，可以簡稱做立院。喺國民大會廢除咗之後，佢普遍都被認為係中華民國嘅國會。立法院嘅前身係民國初年立法機關嘅眾議院（1913年-1925年）。國民政府以恢復法統作為理由，1928年喺南京成立立法院。最初佢只不過係國民政府嘅附屬機關，1948年因為制憲國民大會通過《中華民國憲法（中文：中華民國憲法）》而脫離行政權，成為正式嘅議會機關。而家立法院係一院制議會，總共有113個席位。1992年立法院開始全面定期改選，現任嘅第十一屆立法委員喺2024年2月1號宣誓就職，任期就去到2028年1月31號屆滿。
中華民國行憲初期，根據孫中山嘅「五權憲法（中文：五權憲法）」理論，立法院祇有制定同修改法律、以及審查中央政府總預算等監督行政部門嘅權力，而變更領土、修改憲法、罷免正副總統等事關重大嘅權力，就由國民大會來行使。國民大會喺2005年由於修憲而畀人凍結咗之後，佢嘅所有職權都轉移晒去立法院，令到立法院成為中華民國唯一嘅最高立法機關。
立法院嘅成員叫立法委員，簡稱「立委」，通過單一選區兩票制選出。家陣嘅院長係國民黨嘅韓國瑜。
臺中市第六選舉區

臺中市第六選舉區係台灣區域立法委員喺臺中市嘅選舉區，現任立委係黃國書。
臺中市第七選舉區

臺中市第七選舉區係台灣區域立法委員喺臺中市嘅選舉區，現任立委係民主進步黨何欣純。
臺中市第八選舉區

臺中市第八選舉區係台灣區域立法委員喺臺中市嘅選舉區，現任立委係中國國民黨江啟臣。
苗栗縣第一選舉區

苗栗縣第一選舉區係台灣區域立法委員喺苗栗縣嘅選舉區，現任立委係中國國民黨陳超明。
苗栗縣第二選舉區

苗栗縣第二選舉區係台灣區域立法委員喺苗栗縣嘅選舉區，現任立委係中國國民黨徐志榮。
新竹市選舉區

新竹市選舉區係台灣區域立法委員喺新竹市嘅選舉區，現任立委係中國國民黨鄭正鈐。
2023–24年歐洲聯賽冠軍盃

2023–24年歐洲聯賽冠軍盃係第32屆歐洲聯賽冠軍盃，亦係歐洲足協主辦嘅第69屆頂級球會賽事。決賽喺英國倫敦溫布萊球場踢，最後由西班牙嘅皇家馬德里攞冠軍。
達馬克

達馬克（英文：Damac FC）係沙地阿拉伯布賴代嘅職業足球球會，依家踢緊沙地職業足球聯賽。
新竹縣選舉區

新竹縣選舉區，係中華民國區域立法委員喺新竹縣嘅選區。喺第七屆立委選舉到第九屆立委選舉實施，自第十屆立委選舉起，分成新竹縣第一選舉區、新竹縣第二選舉區兩區。

範圍
包括新竹縣全境，2016年有選民396,492人，係全國選舉人人數最多嘅選區，將喺2020年第10屆起增加1席。
新竹縣第一選舉區

新竹縣第一選舉區係中華民國臺灣省新竹縣一個立法委員選區。選區範圍包括新竹縣新豐鄉、湖口鄉、新埔鎮、芎林鄉、關西鎮、尖石鄉，同埋竹北市其中12個里。
新竹縣第二選舉區

新竹縣第二選舉區係中華民國臺灣省新竹縣一個立法委員選區。選區範圍包括新竹縣竹東鎮、寶山鄉、北埔鄉、峨眉鄉、橫山鄉、五峰鄉，同埋竹北市其中19個里。
黎建彰

黎建彰（英文：Andy Dark，1989年—）係香港廚師兼飲食節目主持，擅長整創意菜式。佢除咗喺電視節目出鏡，亦有用「Andy Dark」個名經營自己嘅YouTube頻道，訂閱人數超過4萬。
黎建彰中學時跟屋企人移民加拿大，先後喺大學工商管理學系同渥太華藍帶廚藝學院畢業，之後回流香港。
桃園市第二選舉區

桃園市第二選舉區係台灣區域立法委員喺桃園市嘅選舉區，現任立委係民主進步黨黃世杰。
桃園市第三選舉區

桃園市第三選舉區係台灣區域立法委員喺桃園市嘅選舉區，現任立委係中國國民黨魯明哲。
桃園市第四選舉區

桃園市第四選舉區係台灣區域立法委員喺桃園市嘅選舉區，現任立委係中國國民黨萬美玲。
通假字

通假字（粵拼：tung1 gaa2 zi6）係中國古書嘅一種用字現象，通假就係「通用、假借」（唔係指六書中嘅「假借」），指用讀音相同或相近嘅字頂替本字。由於種種原因，寫字時冇用到或者唔識本字點寫，就臨時借咗同音或近音嘅字來用。呢種現象喺好多古書入面出現。

概論
睇埋：假借
假借用字嘅做法，好多時會引起通假字。想像依家有隻口語字詞本來係有漢字可寫嘅，但係後來個寫法失傳咗。後人想寫某個口語字詞但係唔知應該點寫，就可能會用假借，借一隻同音漢字嚟寫，最後呢種新寫法普及化，形成通假字。
譬如：
樹幹嘅幹字，考證話本來係寫做榦字嘅，但係後來啲人唔記得咗原本嘅寫法，就用幹字代替，喺現代中文，樹幹係標準寫法。
粵語入面嘅膥（粵音：ceon1，即係蛋嘅意思，例如講水蛇膥咁長）一字：呢個字嘅本字好少見，寫法失傳咗一段時間，等到學者搵返佢出嚟嘅時候，粵語使用者已經慣咗將呢個口語字詞寫做春（好似水蛇春咁長噉）。
等等。
桃園市第五選舉區

桃園市第五選舉區係台灣區域立法委員喺桃園市嘅選舉區，現任立委係中國國民黨呂玉玲。
桃園市第六選舉區

桃園市第六選舉區係台灣區域立法委員喺桃園市嘅選舉區，現任立委係趙正宇。
基隆市立法委員選舉區

基隆市立法委員選舉區係台灣區域立法委員喺基隆市嘅選舉區，現任立委係民主進步黨蔡適應。
新北市第一選舉區

新北市第一選舉區係台灣區域立法委員喺新北市嘅選舉區，現任立委係中國國民黨洪孟楷。
新北市第二選舉區

新北市第二選舉區係台灣區域立法委員喺新北市嘅選舉區，現任立委係民主進步黨林淑芬。
新北市第三選舉區

新北市第三選舉區係台灣區域立法委員喺新北市嘅選舉區，現任立委係民主進步黨余天。
新北市第四選舉區

新北市第四選舉區係台灣區域立法委員喺新北市嘅選舉區，現任立委係民主進步黨吳秉叡。
新北市第五選舉區

新北市第五選舉區係台灣區域立法委員喺新北市嘅選舉區，現任立委係民主進步黨蘇巧慧。
新北市第六選舉區

新北市第六選舉區係台灣區域立法委員喺新北市嘅選舉區，現任立委係民主進步黨張宏陸。
新北市第七選舉區

新北市第七選舉區係台灣區域立法委員喺新北市嘅選舉區，第10屆立委係民主進步黨羅致政。
新北市第八選舉區

新北市第八選舉區係台灣區域立法委員喺新北市嘅選舉區，現任立委係民主進步黨江永昌。
新北市第九選舉區

新北市第九選舉區係台灣區域立法委員喺新北市嘅選舉區，現任立委係中國國民黨林德福。
新北市第十選舉區

新北市第十選舉區係台灣區域立法委員喺新北市嘅選舉區，現任立委係民主進步黨吳琪銘。
新北市第十一選舉區

新北市第十一選舉區係台灣區域立法委員喺新北市嘅選舉區，現任立委係中國國民黨羅明才。
新北市第十二選舉區

新北市第十二選舉區係台灣區域立法委員喺新北市嘅選舉區，現任立委係民主進步黨賴品妤。
臺北市第一選舉區

臺北市第一選舉區係台灣區域立法委員喺臺北市嘅選舉區，現任立委係民主進步黨吳思瑤。
臺北市第二選舉區

臺北市第二選舉區係台灣區域立法委員喺臺北市嘅選舉區，現任立委係民主進步黨何志偉。
臺北市第三選舉區

臺北市第三選舉區係中華民國區域立法委員喺臺北市嘅一個選舉區，範圍為中山、北松山，自2008年第七屆立法委員選舉起實施，現任立委係中國國民黨蔣萬安。
錯別字

錯別字係錯字同別字嘅統稱；別字又叫白字。就中文字嚟講，錯別字有可能係寫錯部首、筆劃、寫咗相似嘅字噉。
臺北市第四選舉區

臺北市第四選舉區係台灣區域立法委員喺臺北市嘅選舉區，現任立委係民主進步黨 高嘉瑜。
臺北市第五選舉區

臺北市第五選舉區係台灣區域立法委員喺臺北市嘅選舉區，現任立委係林昶佐。
臺北市第六選舉區

臺北市第六選舉區係台灣區域立法委員喺臺北市嘅選舉區，本來立委係中國國民黨林奕華，但佢之後2023年2月離職做副市長。
臺北市第七選舉區

臺北市第七選舉區係台灣區域立法委員喺臺北市嘅選舉區，現任立委係中國國民黨費鴻泰。
臺北市第八選舉區

臺北市第八選舉區係台灣區域立法委員喺臺北市嘅選舉區，現任立委係中國國民黨賴士葆。
臺中市第一選舉區

臺中市第一選舉區係台灣區域立法委員喺臺中市嘅選舉區，現任立委係民主進步黨蔡其昌。
臺中市第二選舉區

臺中市第二選舉區係台灣區域立法委員喺臺中市嘅選舉區，現任立委係民主進步黨林靜儀。
臺中市第三選舉區

臺中市第三選舉區係台灣區域立法委員喺臺中市嘅選舉區，現任立委係中國國民黨楊瓊瓔。
臺中市第四選舉區

臺中市第四選舉區係台灣區域立法委員喺臺中市嘅選舉區，現任立委係民主進步黨張廖萬堅。
臺南市第二選舉區

臺南市第二選舉區係台灣區域立法委員喺臺南市嘅選舉區，現任立委係民主進步黨郭國文。
臺南市第三選舉區

臺南市第三選舉區係中華民國立法委員喺臺南市嘅一個選舉區，喺2010年臺南縣市合併升格直轄市後由臺南市第一選舉區改稱，現任立委係民主進步黨陳亭妃。
臺南市第四選舉區

臺南市第四選舉區係台灣區域立法委員喺臺南市嘅選舉區，現任立委係民主進步黨林宜瑾。
臺南市第五選舉區

臺南市第五選舉區係台灣區域立法委員喺臺南市嘅選舉區，現任立委係民主進步黨林俊憲。
臺南市第六選舉區

臺南市第六選舉區係台灣區域立法委員喺臺南市嘅選舉區，現任立委係民主進步黨王定宇。
高雄市第一選舉區

高雄市第一選舉區係台灣區域立法委員喺高雄市嘅選舉區，現任立委係民主進步黨邱議瑩。
高雄市第二選舉區

高雄市第二選舉區係台灣區域立法委員喺高雄市嘅選舉區，現任立委係民主進步黨邱志偉。
高雄市第三選舉區

高雄市第三選舉區係台灣區域立法委員喺高雄市嘅選舉區，現任立委係民主進步黨劉世芳。
高雄市第六選舉區

高雄市第六選舉區係台灣區域立法委員喺高雄市嘅選舉區，現任立委係民主進步黨趙天麟。
高雄市第四選舉區

高雄市第四選舉區係台灣區域立法委員喺高雄市嘅選舉區，現任立委係民主進步黨林岱樺。
高雄市第七選舉區

高雄市第七選舉區係台灣區域立法委員喺高雄市嘅選舉區，現任立委係民主進步黨許智傑。
高雄市第五選舉區

高雄市第五選舉區係台灣區域立法委員喺高雄市嘅選舉區，現任立委係民主進步黨李昆澤。
高雄市第八選舉區

高雄市第八選舉區係台灣區域立法委員喺高雄市嘅選舉區，現任立委係民主進步黨賴瑞隆。
醫醫，我不想再病了

《醫醫，我不想再病了》（英文：Better Be Healthy）係香港無綫電視嘅遊戲節目，由楊潮凱、黎諾懿主持，用各種病症做主題。節目由2021年9月30號到11月18號逢禮拜四、五22:30到23:00喺翡翠台播出。
波蒂略

祖些·盧比斯·波蒂略（西班牙文：José López Portillo，1920年6月16號—2004年2月17號）係墨西哥律師同政治人，喺1976年至1982年間出任第51任墨西哥總統。
廣泛增長

廣泛增長（英文：extensive growth）係經濟增長一種。如果話某個經濟體經歷咗廣泛增長，意思即係話佢之所以睇落有增長，純粹係因為可以用嘅投入要素多咗，例如人口增加或者領土擴大呀噉，而唔係因為佢哋做起生產上嚟真係效率高咗。廣泛增長嘅相對係集約化增長。
勞爾卡斯特羅

勞爾卡斯特羅（西班牙文：Raúl Modesto Castro Ruz，1931年6月3號—）係古巴政治人，前古巴共產黨中央委員會第一書記（2011年至2021年）、前古巴國務委員會主席同埋部長會議主席。佢係菲德爾·卡斯特羅個細佬，同阿哥搞革命，之後一直做阿哥嘅副手，做過古巴共產黨第二書記、國務委員會副主席同部長會議副主席。到2006年因為阿哥身體唔好接掌權力。勞爾上台之後廢除咗終身制，佢國務委員會主席個位喺2018年4月到期，2021年由共產黨第一書記個位退落嚟，因為古巴係一黨制社會主義國家，勞爾曾經執掌最高權力一段時間。
2016年11月2號，非政府組織「無國界記者」將勞爾列入「新聞自由掠奪者」名單。
消費

香港一條好多舖頭嘅街，2017 年影嘅；有好多消費者喺度行街買嘢，進行緊消費活動。
消費（粵拼：siu1 fai3）喺經濟學上係指運用手上資源獲取即時效益。消費嗰陣，消費者消耗手上嘅資源，換取某啲貨品或者服務，以求滿足自己嘅慾望。消費嘅相對係投資－投資係「消耗手上嘅資源，以求喺將來得到更多嘅資源」嘅舉動。
唔同經濟學派對消費嘅定義都有少少唔同。喺主流經濟學理論當中，淨係得「個人為咗即時使用而買貨品服務」先至算係消費，而第啲嘅使錢方式－固定投資同政府使嘅錢呀噉－會俾分析者歸類落去第啲類別嗰度。又有經濟學家會將「消費」嘅定義擴大至包含嗮所有設計同生產貨品服務或者搞市場研究以外嘅經濟活動。

定義
睇埋：投資同生產
喺經濟學當中，消費包含咗人類對貨品同服務嘅獲取同使用。消費源於人類對各種貨品服務嘅慾望：當人類有能力負出資源（通常但唔一定係錢）嘅時候，佢哋嘅慾望會轉化成佢哋對貨品服務嘅需求（demand），即係話佢哋會負出資源換取貨品服務，於是就產生咗交易。喺經濟學上，收入同開支嘅關係如下：
；
當中  表示可支配收入， 代表消費，而  代表儲蓄。換句話講，搵是但一個消費者嚟睇，佢嘅可支配收入減走佢嘅儲蓄，淨低嘅就係佢用咗喺消費上嘅錢，呢個數個個消費者都唔同－唔同嘅人有唔同嘅消費傾向。

凱恩斯派觀點
根據凱恩斯學派嘅定義，消費由兩部分組成：自發型消費同誘發型消費。
喺至少一定程度上行資本主義社會當中，個體消費者全部都會有自發型消費。噉係因為啲人需要透過消費得到各式各樣嘅生活必需品－無論嗰個人嘅消費開支係嚟自遺產嘅繼承，定係嚟自政府嘅轉移性支付等嘅來源都好。定義上，自發型消費嘅動機唔受任何經濟問題所影響，影響嘅係開支占個人總收入嘅百分比。如果一個人毫無收入依然照樣消費，佢嘅消費開支就係所謂嘅負儲蓄。
相比之下，定義上，誘發型消費嘅多少取決於邊際消費傾向，例：如果一個人嘅邊際消費傾向係 0.5，表示每當佢嘅可支配收入多 1 文，佢就消費多 0.5 文。誘發型消費比較少誘因，因為佢並非一項固定嘅開支，往往需要人為增加可支配收入（例：政府實施退稅）先可以實現誘發型消費嘅增加。

消費傾向
睇埋：消費者行為、市場學同延遲折扣
消費傾向包含咗兩個概念：平均消費傾向（APC）同邊際消費傾向（MPC）。

平均消費傾向
平均消費傾向表達咗個人消費支出同可支配收入之間嘅比例。例如有個人，佢收入係 1000 文，佢每個月消費開支係 800 文，噉佢消費開支除以可支配收入所得嘅數值，就係佢嘅平均消費傾向，而以上例子嘅平均消費傾向就係 0.8。
平均消費傾向能夠解釋唔同收入嘅人之間嘅貧富差距：假設有兩個人，A 君同B 君，A 君嘅可支配收入係 1000 文，B 君嘅可支配收入就係 500 文。又假設兩個人每個月嘅生活開支相同，都係 400 文，噉 A 君嘅平均消費傾向係 0.4，而 B 君嘅平均消費傾向係 0.8。如果 A 君嘅消費開支增加 200 文，噉佢嘅平均消費傾向會變成 0.6，雖然最後 A 君嘅消費開支高過 B 君嘅，但佢嘅平均消費傾向都仲係低啲。由以上嘅例子睇到，喺日常生活當中，窮人嘅收入多數要用嚟生活，有錢人嘅收入淨係有一少部份要用嚟生活，所以有錢人可以有閒錢做各種嘅投資，增加自己將來嘅收入，而窮人嘅收入一旦減少，噉「貧者愈貧，富者愈富」嘅現象就會加劇。
平均消費傾向公式：；
當中  係消費開支， 係可支配收入。

邊際消費傾向
内文：邊際消費傾向
邊際消費傾向嘅概念係對可支配收入增加嘅分析。佢定義上表達咗每一單位嘅收入上升會引致幾多嘅消費開支增加，例如如果有個人嘅邊際消費傾向係 0.5 嘅，就表示佢嘅可支配收入每增加 1 文，佢嘅消費開支就會增加 0.5 文。實證經濟學研究表明咗，邊際消費傾向會隨住可支配收入增加而慢慢噉遞減，即係話隨住收入上升，消費者通常會變到愈嚟愈唔願意喺收入上升嗰陣提升自己嘅消費，噉係因為收入上升到噉上下，好多時消費者會開始發覺自己有好多嘢買咗返嚟都用唔著。
邊際消費傾向公式：，即係「 隨住  嘅變率」（有關呢個數學概念，可以參考微分）。
房地產

2018 年澳洲維多利亞州嘅一間屋；間屋、笪地同埋笪地有嘅天然資源加埋嘅總體就係一棟房地產。
房地產（粵拼：fong4 dei6 caan2；英文：real estate），或者就噉簡稱地產，係財產嘅一種。一棟房地產會包含
一笪土地、
笪土地上面嘅建築物（例如一間住屋）、加埋
笪地有嘅天然資源（好似係水同泥土呀噉）。
一棟房地產唔會包含笪地上面嘅動產：動產包括啲「郁得」嘅財產，即係件財產郁咗都唔會有損佢嘅價值，好似一個人啲傢俬或者汽車都係佢嘅動產，而相比之下，一笪土地或者一間屋（簡化噉講）唔郁得，或者郁咗就會明顯影響佢嘅價值；因為房地產唔包動產，就算一個人（例如）將佢啲傢俬擺喺佢擁有嘅屋裏面，啲傢俬都唔算係棟房地產嘅一部份。
自從廿世紀中起，房地產就一路都畀人視為一種有用嘅投資：由於通脹等嘅現象，有返咁上下識理財嘅人都會想攞自己嘅儲蓄買啲有升值潛力嘅財產，而唔係齋一味將啲錢儲住；事實亦表明，房地產有升值潛力，買咗仲可以攞嚟住，所以好多人以至企業都會買房地產嚟做一種投資，甚至買咗啲房地產之後唔住喺入面。據估計，喺 2020 年代初嘅美國，房地產市場嘅總值去到過萬億美金咁多。
因為房地產咁重要，房地產嘅相關課題自然引起咗唔少經濟學同金融學工作者嘅關注。呢啲工作者會剖析房地產市場嘅運作，想解答「要點樣預測房地產市場嘅變動」同埋「要用乜政策先可以有效噉管控房地產市場」等嘅問題。

法律定義
2017 年美國南卡羅萊納州嘅一棟住宅
睇埋：財產、動產同不動產
正路嚟講，一個國家或者地區嘅法律會對房地產呢隻詞（或者隻詞喺第啲語言入面嘅對應）作出定義。喺 2022 年，美國紐約州嘅康奈爾法律學院（Cornell Law School）係噉定義房地產呢隻詞嘅：
「
原版英文："Real estate is a piece of land, including any artificial or natural property permanently attached to it, above or beneath, such as a house, a building, a tree, or minerals. Personal property like vehicles is not part of real estate."
粵文翻譯：房地產係（指）一笪土地，包埋任何永久噉結附喺笪土地上邊或者下邊嘅人造或者自然財產，例如係一棟住宅、一棟建築物、一樖樹或者礦物質。好似交通工具等嘅動產唔係房地產嘅一部份。

」
動產泛指啲「郁得」嘅財產，相對於不動產：
好似土地、建築物、樹、泥土蘊含嘅礦物質或者井等嘅財產都係「正常情況下唔郁得」嘅，或者郁咗就會明顯噉影響佢哋嘅價值，例如一笪地位置近垃圾堆填區，住喺笪地嘅人成日都會受垃圾嘅臭味侵擾，少人想買笪地（需求低），通常就會搞到笪地嘅價低；如果家陣有位魔法師，佢施展魔法將笪地變去一個離垃圾堆填區遠嘅地方，正路就會令笪地嘅價升－笪地郁咗，佢嘅價值就明顯改變；呢啲「唔郁得」嘅財產就係不動產。
好似傢俬、交通工具（包括私家車同電單車等）或者個人電腦呢啲「郁得」嘅物品，都算係動產。房地產正常嚟講唔包動產－噉亦即係話，想像有個人因為想移民而賣咗自己棟房地產，法律上佢只係賣緊佢笪地同笪地上面嗰間屋，間屋入面啲傢俬依然係屬於佢嘅（除非佢做買賣嗰陣，講明將啲傢俬賣埋俾對方）；正路嚟講，佢頂攏淨係有義務要喺限時內將啲傢俬搬走。
農曆新年

農曆新年，粵語又叫過年，北方話稱為春節，係東亞文化圈用到嘅農曆裏面嘅一年嘅開始，喺大中華地區、琉球、 朝鮮半島、越南同其他唐人聚居嘅地方都會慶祝，而蒙古同西藏受中華文化影響，亦會同一日有慶祝活動。日本本土過去都會慶祝農曆新年，但明治維新後將有關習俗搬到西曆元旦。

關於農曆新年嘅政治爭議
雖然農曆新年係一個不限於華人或中國人慶祝嘅節日活動，但有啲激進親中分子會借農曆新年來攻擊政治意見唔同嘅人，或者挑起矛盾。

對於非中國人慶祝農曆新年嘅攻擊
有啲激進親中分子會藉農曆新年攻擊同佢哋政治意見唔同嘅人。例如， 屈穎妍就曾經企圖混淆國籍同種族，攻擊移居海外嘅抗中人士，話佢哋口口聲聲拒絕承認自己係中國人，但一到農曆新年已經喺自己嘅基因面前跪低。

英文名稱爭議
内文：農曆新年英文名稱爭議
喺英文，農曆新年一般會被翻譯「Lunar New Year」或者「Chinese New Year」。但有啲中國人就唔認同『Lunar New Year』呢個翻譯，覺得呢個翻譯唔尊重中國。有啲激進愛國，但身處海外生活嘅中國人，甚至會作出毀壞他人財物嘅行為。
土耳其茶

土耳其茶（Turkish tea）是種土耳其式嘅茶，起源自鄂圖曼帝國，用到黑海出產嘅紅茶葉沖，唔落奶，倒落玻璃杯仔度襯熱飲。
李鳳新

李鳳新（1959年1月4號—）係臺灣男演員，以飾演《玫瑰瞳鈴眼》等類戲劇為台灣觀眾認識，之前曾經係軍人。

早年生涯
佢曾經做過中華民國憲兵少校，喺政治作戰學校28期政治學系畢業，喺中華民國國軍部隊擔任二十年嘅憲兵政戰科軍官，40歲以少校軍階退伍之後，開始佢嘅戲劇生涯。
葉浚生

葉浚生，香港非傳統建制派政治人，曾經參與2023年香港區議會選舉，當時佢係民主思路唯一候選人，但只係攞到2118票而落敗。
經濟增長

幅相影到港島有施工：一個經濟體有親增長，啲人就會做新建設，帶動投資同生產。
經濟增長（粵音：ging1 zai3 zang1 zoeng2）簡單講可以理解為一個經濟體嘅「經濟表現」隨住時間而上升：經濟學上有好多指標可以用嚟衡量一個經濟體表現如何，譬如係本地生產總值（GDP）呀噉；做統計嘅人會睇住呢啲指標，按通脹做調整，從而評估經濟表現。要評估經濟增長情況，最常見嘅係檢視實質 GDP 嘅百分比增長率。
要評定經濟增長，通常係睇實質 GDP 增長率、人均實質 GDP 增長率、或者人均國民收入增長率：當中增長率係指喺一段時期入面，第一年同最後嗰年之間响指標數值上每年平均升幾多 %。呢個率反映段時期內指標嘅變化平均呈乜嘢趨勢；實質係指計數嗰陣啲指標要按通脹做調整，消除通脹對貨品同服務價格嘅扭曲效果；而人均意思係指要將 GDP 嘅總值除以個經濟體嘅人口，得出平均每人分到幾多 GDP。
响廿一世紀初經濟學，經濟增長可以按成因分做兩大類：集約化增長係指增長源於更有效使用投入要素（勞動力、能源或者生產用嘅材料）；相比之下，一個經濟體望落增長咗，亦可能只係因為可用嘅投入要素多咗，例如人口或者領土增加呀噉，呢種增長就係廣泛增長。科技方面嘅創新，好多時都有助人類更有效噉做生產，帶嚟集約化增長。

影響因素
睇埋：本地生產總值、經濟發展同商業週期
人均產出可以受好多因素影響：每單位勞動投入嘅產出（勞動生產率）、工作時數、實際有做嘢嘅適齡人口百分比（參與率）同埋適齡人口佔總人口幾多（人口結構）... 等嘅因素，冚唪唥都可以左右人均產出。
經濟增長嘅例子：上圖係日本人均 GDP 隨時間嘅變化圖，由幅圖睇得出，日本喺廿世紀初就經歷咗好勁嘅經濟增長。經濟增長嘅例子：上圖係日本人均 GDP 隨時間嘅變化圖，由幅圖睇得出，日本喺廿世紀初就經歷咗好勁嘅經濟增長。
計數嗰陣，經濟學家會分辨長期同短期嘅經濟增長。事實表明，就算冇乜特別事發生，一個經濟體嘅經濟活動都梗會有週期性嘅上上落落，總需求同好多其他變數都會不斷起起跌跌（波動），呢樣嘢就係所謂嘅商業週期。相比之下，經濟增長係講緊一種長期趨勢，呢股趨勢源自結構性嘅原因造成，例如係科技進步噉。

相關政策
政府如果想推動經濟增長，有好多政策可以用。

調整利率
睇埋：利率
政府可以降低商業銀行嘅存貸款利率。此舉可以透過好多方式影響經濟增長：政府降低利率，就表示啲人借錢做生意同投資嘅誘因強咗，而呢啲活動多咗，個經濟體就比較容易有增長。
除此之外，降低利率仲可以減低通縮嘅風險：如果一個經濟體啲貨品同服務嘅價呈跌勢（通縮），啲人就有誘因唔買嘢，因為佢哋預佢哋想要嘅嘢跟住落嚟價值會跌，消費就會跟住呈跌勢。如是者就會形成惡性循環。而降低利率就表示啲人更加有誘因（例如）借錢買樓，往往仲會形成輕微嘅通脹，啲人嘅誘因變成唔好揸住啲錢，而係攞啲錢去使咗佢（或者做投資）消費就會增加。不過降低利率又有可能增加通脹或者流動資金過剩嘅風險。
二〇一九年有人影到香港一角搞花市；粵港澳地區有過年搞花市嘅習俗，啲人行花市大肆使錢買嘢，就會有經濟活動。二〇一九年有人影到香港一角搞花市；粵港澳地區有過年搞花市嘅習俗，啲人行花市大肆使錢買嘢，就會有經濟活動。

財政政策
政府亦可以增加佢哋嘅財政支出。呢種措施會創造就業機會、需求，仲有可能吸引埋投資。
政府支出本身就可以用嚟投資工程項目，呢啲項目創造就業同對其他行業嘅需求，例如政府出錢起橋，就要請工人同埋工程師等嘅人員。呢啲從業員有錢賺就會想攞啲錢去使，產生新嘅需求。噉樣推演落去，政府理論上可以創造比投資本身大好幾倍咁多嘅經濟增長。
相對於利息政策，政府支出有一啲優勢：加息嘅時候，啲人會將多餘嘅錢用嚟做存款，而唔肯攞去用嚟消費或者投資；相比之下，增加財政支出嘅時候，就可以肯定增加嘅收入大部分會轉變成消費，去滿足從業員嘅基本需求。另外啲人為咗應付經濟危機，都要有足夠嘅存款，具體數目要睇國家具體嘅經濟形勢同社會保障情況。呢個政策嘅缺點係擴大財政赤字，而且因為公共投資嘅目的一定要清晰，佢哋嘅效率經常都畀人質疑。
政府又可以降低個人或者公司嘅稅率。呢個措施同減息一樣，會促進企業投資同個人消費嘅誘因。個人消費增加又會反過嚟創造需求，促進企業發展。不過降低稅率都有風險，就係可能會增加政府嘅財政赤字。

匯率政策
睇埋：外匯市場
政府可以降低本地貨幣嘅匯率（低匯率政策）。噉做會增加佢哋嘅出口，因為本地貨品喺國際市場上嘅價格變得平咗。出口增加就會令生產商增加投資同創造就業機會，從而增加埋消費。
呢種做法缺點係，本地貨品喺國際市場上嘅價格最終係由生產商決定嘅，如果生產商同時加價，個政策就唔能夠產生預期嘅效果，而且相對嚟講，進口貨品會貴咗。長期實施低匯率政策會導致通脹。

生活質素
二〇一七年影到加拿大一地有人喺度燒化石燃料，產生咗好多廢氣。
睇埋：貧窮
有關經濟增長同生活質素之間有咩關係，有經濟學家提倡所謂嘅臨界假說。根據呢個諗法，經濟增長會提升啲人嘅生活質素，不過呢股升勢只會去到某個點。一到咗呢個臨界點，持續嘅經濟增長反而可能會令生活質素下降。呢段關係可以用一條好似倒轉嘅 U 噉形嘅曲線嚟表示，曲線頂點就係應該追求嘅增長水平。實證嘅研究顯示，人均 GDP 同啲人嘅幸福感之間確實有正嘅相關，不過人均收入一過咗 15,000 文美金，呢段關係就唔再成立。
經濟增長可以用嚟減輕貧窮：噉係由於就業機會同勞動生產力會同時增加。有英倫嘅智庫對二十四個經歷咗經濟增長嘅國家同地區做研究，發現其中十八個國家貧窮情況都有改善。
生產力提升唔一定會帶住工資一齊升，好似美國就係一個例子。喺美國，自從一九八〇年代開始，生產力同工資之間嘅差距就一直擴大緊。

全球暖化
睇埋：化石燃料
經濟增長同二氧化碳排放率之間有緊密嘅關係：生產要用各種嘅機械，運貨送貨要用各種嘅交通工具，啲嘢攞去舖頭賣，舖頭營運又要用燈同埋各種嘅工具，呢啲嘢全部都會排放二氧化碳。有報告指出，喺照常營運嘅情況下，全球排放量將足以推動溫室氣體濃度喺二〇二五年超過 550 ppm 咁多二氧化碳，到廿一世紀末就會超過 650-700 ppm，呢個預測喺模型假設有廣泛變化嘅情況下都仲會成立。科學界嘅共識係，要令地球生態系統可以持續運作而唔會產生危險風險，就需要將濃度穩定喺 450-550 ppm 嘅水平。
因此，以增長為導向嘅經濟學家建議政府介入能源生產，支持風能、太陽能、水力發電同核能等比較少排放二氧化碳嘅能源，將化石燃料嘅使用主要限制喺家庭煮食需要... 等等。英國政府喺二〇〇六年發表嘅報告得出結論，犧牲投資 GDP 嘅 1% 就足以避免氣候變化最嚴重嘅影響，而如果唔噉做，就可能要面臨相當於 GDP 20% 咁多嘅成本。
林義傑

林義傑（1976年11月19號—）係臺灣長跑運動員、創業者、政治人物，而家係中國國民黨籍政治評論家、中國國民黨文傳會義務副主委。
唔鹹唔淡香港指南

《唔鹹唔淡香港指南》（英文：Non-native Hong Kong Guide）係香港MakerVille製作嘅資訊節目，由陳俞希同「澳洲仔」Brendan（莊家朗）主持，2024年5月6號到5月24號逢禮拜一到五22:30－23:00喺香港電視娛樂ViuTV播出。節目主持同嘉賓會介紹一啲香港嘅本土特色事物。
少數學多多

《少數學多多》（英文：Minority Not Minoritized）係香港MakerVille製作嘅文化資訊節目，由符氣柏、王詠嘉、梁倬菲同鈴木啟介主持，2024年7月3號到7月24號逢禮拜三18:30-19:00喺香港電視娛樂ViuTV播，之後再喺2024年8月17號到2025年1月11號逢禮拜六08:00-08:30播。每集節目會由少數族裔嘅主持同嘉賓去學一啲香港本土文化嘅技能。
亞馬遜公司

亞馬遜公司喺美國、加拿大、英國、法國、德國、意大利、西班牙、巴西、日本、中國、印度、墨西哥、澳洲、荷蘭開零售網站，旗下部份商品國際航運物流銷售其他國。
王嘉偉

王嘉偉（粵拼：wong4 gaa1 wai5，英文：Wong Ka-wai，1986年—），藝名東方昇（粵拼：dung1 fong1 sing1），英文：Wong Ka-wai，係香港演員，而家係毛記電視嘅「偽員」（藝員）。佢個藝名影射新聞主播方東昇。

簡歷
王嘉偉喺香港公開大學修讀心理學，自修廣告設計。佢喺香港商業電台、天比高同林日曦共事過，之後先後過檔《100毛》同毛記電視。
2016年1月，東方昇用「一戴一露」去諷刺香港特首梁振英喺施政報告狂講「一帶一路」而出名。

演出
呢個表唔完整，歡迎加料。

觀塘海濱「露天浴場」
2021年4月25號下晝，東方昇到觀塘海濱花園直播，喺音樂噴泉互動嬉水區除咗外衣，用梘液沖涼，以表達將噴泉變成自己嘅「露天浴場」，諷刺噴泉係「小白象」工程，幾分鐘之後畀公園保安同職員阻止，亦被部分旁觀市民上前批評。康文署夜晚回覆傳媒查詢表示，當日下晝有市民喺嬉水區嬉水時用梘液，為免影響其他使用設施嘅市民，同埋防止市民跣親，場地職員即時阻止，並圍封有關範圍清潔。署方亦唔點名呼籲使用者著重公德同唔好對其他人造成妨礙或滋擾。4月26號，康文署宣佈受梘液影響導致大量泡沫，觀塘海濱音樂噴泉暫停開放，直至另行通知。
揭陽

揭陽（粵拼：kit3 joeng4）喺中國廣東，因位處揭嶺之陽（南）而得此名。家下係個地級市，叫揭陽市。佢舊時係個縣，叫揭陽縣。響廣東省東面榕江中游，潮汕平原中間。

山
揭陽西有獨山。西北有揭陽山。

水
揭陽東南濱海。
揭陽南有南溪，出縣西明山，東南流入普寧，又東北入縣。西南有古溪水北流合。向東過縣治南，同北溪別派合，東南過雙溪口入海。北溪出豐順南，屈東分流注南溪，又東北至海陽合韓江。

史
唐憲宗元和十四年（公元819），韓愈被貶嶺南做潮州刺史，佢寫嘅《別趙子》呢首詩嗰度提到：「我遷於揭陽，君先揭陽居。揭陽去京華，其里萬有餘。」
大清揭陽歸潮州府，縣丞駐棉湖寨。有河婆、北寨二巡司。
3 分鐘熱度

《3 分鐘熱度》（英文：3 Mins ENnews）係香港MakerVille製作嘅娛樂新聞節目，而家逢禮拜一到五23:55－00:00喺ViuTV播。

播映安排沿革
節目前身係《十五分鐘熱度》同《十五分鐘熱度 Plus》。2020年頭受武漢肺炎香港疫情影響，ViuTV一度停播娛樂新聞，到6月8號重新以「3 分鐘熱度」名義復播娛樂新聞，做咗《今晚趁熱食》嘅其中一個環節，並由10月26號開始正式分拆成獨立節目，逢禮拜一到五19:55－20:00喺ViuTV播。
隨住10月26號首播嘅《娛樂 ON AIR》只係播咗三個禮拜就被腰斬，「3 分鐘熱度」重新畀11月16號起接檔嘅《轉機 ON AIR》納入返做節目環節，唔再獨立播出。接檔《轉機 ON AIR》嘅《囝囝囡囡730》亦係同樣嘅安排，都係節目完結前嘅一個環節（例外情況係2021年5月12日至14日就喺19:55播出嘅《ViuTV 5周年電視賞大抽獎》內播出）。由《囝囝囡囡730》第30集開始，「3 分鐘熱度」嘅網上重溫獨立拆返出嚟，會員可以重溫最近半年嘅集數。2022年由5個節目組成嘅《MM730》系列接檔，繼續沿用上述嘅安排。
2023年起部份專訪足本片段會以《Interviu》嘅名義上載到官方網絡平台及Facebook專頁重溫，同年11月20號開始接檔《MM730》嘅《造星唔造星？》播出，「3 分鐘熱度」再次分拆成獨立節目，逢禮拜一到五19:55－20:00喺ViuTV播。
2024年2月12號同13號，因農曆新年關係，「3 分鐘熱度」停播兩日，2月14號起，呢個節目改喺逢禮拜一到五23:55－00:00喺ViuTV播。

臨時節目調動
2024年7月29號到8月2號同8月5號到9號，因為原時段直播《巴黎奧運爭勝一夜》，所以呢個節目停播。
2024年8月30號、9月2號到6號同9號，因為原時段播《2024巴黎殘奧速遞（中文：2024年夏季帕拉林匹克運動會）》，呢個節目順延15分鐘改喺下一日00:10－00:15播。
2024年12月31號，因為23:30-00:15直播《香港跨年倒數》，嗰日暫停播出。
2025年1月1號，因為19:30-00:15轉播《2024年度叱咤樂壇流行榜頒獎典禮》，嗰日暫停播出。
扑嘢

扑嘢（粵拼：bok1 je5），指用陰莖抽插陰道性交嘅行為，為男性做主導嘅用詞，意思與「屌屄」相同；唔提主次嘅對應用詞係搞嘢。
其他形聲皆與「扑嘢」差唔多咁合理，不過極少人用嘅寫法有搏嘢、攴嘢、攵嘢、㩧嘢……
正如唔少同性相關嘅口語詞彙，「扑嘢」同「搞嘢」意思可以好模糊，有時亦會指其他形式嘅性行為。
官話潮語之中，有同義詞「打炮」。
要強調個行為充滿感情嘅話，會用「做愛」一詞。

來由
「扑」，係用棍棒或杆之類嘅嘢敲打嘅動作，可以話敲即係「扑」。有所謂「扑扑齋」，即係和尚一路唸經一路敲木魚（後來引申為就讀冇女生嘅男校）。
關於「扑嘢」一詞嘅由來眾說紛云，其中以呢五個比較繪形繪聲：
喺做愛嘅時候，因為陰道有分泌物滋潤，當陽具一抽一插時就會發出「噗滋噗滋（扑滋扑滋）」嘅聲，於是就用咗「扑」呢個擬聲字嚟形容做愛。
陽具好似一支棍咁，同女人性交就好似一棍棍咁「扑」落去女人嘅身體上。
「扑」源自英文Bob，其中一個意思係上下（或來回）快速擺動，「Bob 嘢」即係男性嘅性交時擺動身體嘅動作。
話說香港早年有個鐵匠晚晚喺屋企開工「扑鐵」扑到好夜，經常做做吓忽然興起就捉住老婆搞嘢，點知搞得太嘈，當鄰居走過嚟拍門投訴嘅時候，個鐵匠即刻話：「唔好意思呀，重扑緊嘢，好快搞掂！」，投訴鬧到上當時新聞紙亦有報導，就咁呢個詞語就變成做愛嘅新代名詞。
又有文化研究專家提出，「扑嘢」一詞源自舞場嘅公關小姐（俗稱「舞小姐」），話說因為啲公關小姐同客出完街之後想蛇一蛇，多數會約埋幾個姊妹打返幾圈，有次當個舞場經理打電話嚟要佢返公司接下一個客嘅時候，聽到電話中打蔴雀嘅扑扑聲，個小姐就作嘢話自己喺度「扑緊嘢」，嚟誤導個經理係做愛時碰撞到嘢嘅聲響，等佢以為個小姐重接緊客唔得閒，咁呢個小姐就可以乘機偷吓懶；久而久之，「扑嘢」就成為咗舞場行內術語，之後重流入坊間成為流行用語。
其實以上呢啲講法都有待查証，不過現今大家已經潛移默化咁將「扑嘢」直接代表成做愛就已經係無可否定。

用法
現今啲人都好普遍咁用「扑」或者「扑嘢」嚟代替「屌屄」，雖然聽落去冇粗口字咁礙耳，但因為佢只係「屌」嘅替身，係冇咁粗俗，但就絕對唔係溫和嘅版本嚟，所以仍然帶有唔尊重嘅意味，對著老婆或者親密女朋友時千祈咪亂咁用。以下舉出其中幾種用法：
尋晚扑咗條弗得妹，嘩幾鬼正呀！
2006年世界盃嗰陣呀，聽講朗拿甸奴晚晚走去扑嘢，搞到落場踢波腳仔軟，卒之咪俾法國踢埋出局囉！

引申及創作
就個「扑」字嘅另類意思，引申出一啲相關嘅詞語。
「扑濕妳」：性交嘅過程入面要搞到妳個陰道係咁分泌！
「扑鑊甘」：好激烈咁性交、性交咗好多次。
其實粗俗字詞除咗引申出另外一啲詞語之外，亦引發咗好多嘅另類創意：

借喻
夜總會嘅公關小姐，而家有人將佢哋分成「金魚」同埋「木魚」；呢兩種分別在於：
「金魚」，屬於觀賞魚，係唔可以用嚟「食」嘅。於是被借喻形容嗰啲剩係陪坐陪飲酒，但係就唔會陪人客共渡春宵嘅公關小姐。
「木魚」，空心用木造嘅小圓鼓，有支用嚟敲打嘅圓頭鎚仔，係佛門出家人唸經嘅法器之一。但係呢度就被借喻嗰啲陪坐之餘亦陪人客開房渡春宵嘅公關小姐，話「可以扑得」咁解。

改篇
雖然話「扑」字喺另類意識上屬於粗俗嘅字句，但係都過到香港嘅電檢處審查，出現喺2B級電影裏頭。喺一齣叫做《賭俠大戰拉斯維加斯》嘅香港電影入面，其中一幕講述女主角應承會喺夜晚獻身畀飾演壞蛋大老千嘅萬梓良，等女主角一行開，萬梓良即刻好興奮咁大聲唱：「今晚扑嘢夜唔夜～」。
呢句歌詞係來自一首英文舊歌嘅第一句主旋律，改篇自1961年Bobby Vee 主唱嘅作品《I Love You More Than I Can Say》，而香港嘅演員兼歌手許冠英都有隻改篇自同樣來源嘅歌，叫做《蝦妹共你》。
741年

741年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：開元二十九年
中國週邊
渤海：大興四年
日本
天平十三年
皇紀：1401年
10月22號

10月22號係公曆年嘅第295日（閏年第296日），離年尾重有70日。
<< - 10月 - >>



大件事
1575年：墨西哥Aguascalientes（西班牙文：Aguascalientes (Aguascalientes)）建城。
1797年：人類首次成功跳傘。
1936年：紅二方面軍喺甘肅靜寧嘅將臺堡同紅一、四方面軍會師，宣告成個長征結束。
1953年：老撾由法國獨立。
1962年：喺古巴飛彈危機中，美國總統約翰甘迺迪宣佈軍事封鎖古巴，要求蘇聯撤出喺古巴部署嘅導彈。
1964年：薩特拒絕接受諾貝爾文學獎。
1967年：第3屆南越國會選舉。
1982年：美國國會立法通過《美國公法97-359》（又叫美亞混血兒移民法），畀美亞混血兒移民美國。
2004年（重陽節）：香港兩架紅色小巴喺北角英皇道互相搶客而超速撞車，做成2死17傷。兩名司機喺2005年年尾被判罪名成立坐監。
2006年：蘇丹政府唔滿意聯合國特使普隆克發表批評佢哋處理達夫人道危機作為嘅言論，下令普隆克三日內離境。
2006年：巴拿馬就擴建巴拿馬運河舉行公民投票，超過78%支持擴建。
2009年：微軟發行Windows 7。
2011年：Foxy正式終止服務。
2017年：第48屆日本眾議院議員總選舉。
2017年：第7屆斯洛文尼亞總統選舉首輪投票，由帕霍爾同沙雷茨進入11月12號嘅次輪投票。
2019年：日本天皇德仁嘅正式登基大典「即位禮正殿之儀（日文：即位礼正殿の儀）」喺東京舉行，全球超過2,000名政要同王室成員出席。
2022年：中國共產黨第二十次全國代表大會閉幕。
2022年：意大利政府換屆，佐治亞·梅洛尼當選總理，係意大利史上頭一位女總理。
汪蘇瀧

汪蘇瀧（粵拼：wong1 sou1 lung4，英文：Silence Wang；1989年9月17號—）係中國唱作人，佢喺遼寧省瀋陽市出世，2010年入行。

《歌手2024》
2024年5月，加盟湖南衛視《歌手2024》、為首發歌手。
卡爾·獲加

卡爾·獲加（粵拼：kaa1 ji5 wok6 gaa1，英文：Kyle Walker，1990年5月28號—）係個英倫足球運動員，司職右後衛同中場，而家由英超球會曼城外借咗去AC米蘭。
黃翠如

黃翠如（粵拼：wong4 ceoi3 jyu4，英文：Priscilla Wong，1981年10月23號—），係香港電視女演員同節目主持人，而家係無綫電視（TVB）旗下經理人合約女藝員，籍貫廣東汕尾。
佢嘅代表作有無綫電視劇《師父·明白了》、《愛我請留言》、《師奶MADAM》以及電影《奪標》等等。
2019年，黃翠如喺台慶嗰陣自爆睇過洪永城全相，話題尺度非常大。
揭陽樓

揭陽樓（粵語拼音：kit3 joeng4 lau4；漢語拼音：Jieyanglou；揭陽話：gêg4 ion5 lao5）係喺揭陽市揭東區同榕城區嘅交界嗰度，佢係一棟根據水上荷花同埋嶺南水城做主題起嘅建築物。建築物旨在展示揭陽嘅歷史同埋城市規劃，亦係揭陽嘅重要地標同旅遊景點。
揭陽樓廣場嘅整體佈局係以「水上蓮花」做主題，而揭陽樓嘅主樓四周有河圍住，寓意護城河同「嶺南水鄉」。揭陽樓嘅樓名係由國學大師饒宗頤題寫嘅。

歷史
古揭陽樓係喺距離依家近1200年嘅唐朝中期起嘅，唐憲宗元和十四年（公元819），韓愈被貶嶺南做潮州刺史，佢寫嘅《別趙子》呢首詩嗰度提到：「我遷於揭陽，君先揭陽居。揭陽去京華，其里萬有餘。」 北宋初年，詩人梅堯臣寫嘅《送胡都官知潮州》詩嗰度話：「自昔揭陽郡，刺史惟韓侯。韓侯初來時，…… 遠持天子命，水物當自囚，更尋賢侯跡，書上揭陽樓。」 永樂大典卷之五千三百四十三提到：「唐韓愈刺潮之日。又嘗建為揭陽樓。而故圖經以為今之韓亭即其地。是必有據者……」
不過，隨著時間嘅過去，揭陽古樓已經變成廢墟。 依家見到嘅揭陽樓，係政府同商人一齊喺2010年重建嘅。

揭陽樓廣場
揭陽樓廣場又叫做寶鼎廣場、繁榮廣場，廣場前有一塊重達136噸、嚟自泰山嘅巨石。廣場四周環繞住12棵寶香樹、9支弧形排列嘅文化柱、8面獨立嘅文化牆。嚟啲樹可以俾遊客有個陰涼嘅地方休息，亦都令環境更加自然。嚟啲柱高9.8米，直徑1.6米，上面畫咗日、月、水、火、人嘅浮雕。廣場周圍嘅文化牆上面展示咗揭陽八大名勝嘅浮雕。啲柱同牆嘅浮雕，展示咗揭陽嘅名勝、傳說，同埋雕塑技藝。
揭陽城樓廣場銅鼎

青銅鼎
廣場嘅門樓前面有一座青銅鼎，高9.99米（32.8英尺），重 58 噸。呢尊青銅鼎係世界最大、最重嘅青銅鼎之一。9.99呢個數字喺中文係幸運號碼，九聽起嚟好似「久」。呢個鼎象徵住揭陽嘅永久存在同埋持久穩定。
揭陽門城樓
揭陽城樓夜景

漢式門樓
廣場東面嘅漢式門樓，城樓周圍有一條河，叫做護城河。而太和碑嘅其中一篇文章講咗揭陽塔，同埋揭陽市嘅基本情況。呢棟門樓係漢式建築，高38米，總共有5層。門樓裡面有一系列嘅博物館，展示咗揭陽各時期嘅歷史、建築風格同埋民俗風情。

文化內涵
象徵揭陽嘅歷史、揭陽文化嘅復興同埋城市經濟發展。
展現揭陽人嘅慷慨、感恩精神。
吸引更多文人墨客嚟幫揭陽文化作出貢獻。重建完成之後，揭陽樓吸引咗陳少慈等中國名人寫咗對聯，掛喺大廳嘅柱上面。
硬水

硬水係礦物成份高嘅水。硬水係因為水捐過流過石灰岩，白埴土，石膏呢啲岩層而形成，佢哋有好重嘅鈣同鎂礦物質。
硬水裏頭嘅礦物質沉積喺金屬，其他用具表面，特別係發熱嘅表面，好似茶煲，熱水喉噉。其他問題包括番梘、牙膏難起泡。不過飲硬水就對身體有益，飲起嚟會有少少澀味。

硬度
水嘅硬度由 pH、溫度同埋礦物成份嚟決定，美國地質勘探對水嘅軟硬度分類：
海水就係好勁硬，一般硬度去到 6,630 ppm (每公升 6.63 克)。新鮮水硬度係 15 to 375 ppm。
另外，根據離子嘅含量，硬水可分為暫時硬水同永久硬水兩種。前者係流過石灰岩地層嘅河水同地下水，裏頭有好多嘅碳酸氫鈣 CaCO3，煲滾之後軟化。後者含鈣同鎂嘅硫酸鹽同氯化物，煲滾唔會軟化。以前，硬水係用蒸餾方法軟化，而家可以用離子交換樹脂拎走離子，令水軟化。

化學
硬水煲滾之後，令碳酸鈣（灰石）沉澱。
另外，用軟化劑可以將鈣沉澱。

水軟化
因為硬水影響機器操作、水輸送系統、清潔劑難起泡呢啲問題。軟化啲水有佢嘅實際需要，方法有離子交換樹脂，用鈉離子代替硬水裏頭嘅鎂同鈣離子（4 Na+ 換 2 Ca2+）。
蘇打水（碳酸鈉，Na2CO3）加入番梘、洗衣粉呢啲清潔劑一齊用，可以軟化硬水。
硬水經過處理之後叫「軟化水」，軟化咗嘅水會有比較多嘅碳酸氫鹽（bicarbonate）、鈉、鉀同氯離子。

健康考慮
世界衛生組織表示似乎冇信得過嘅證據，去講「硬水影響人嘅健康」。美國國家研究委員會發現硬水嘅鈣同鎂可以當做食嘢嘅補充劑。
有研究指出，水硬度同男人心血管病有少少嘅反比關係。不過，世界衛生組織話數據唔足夠去建議提高硬度嘅水平。其他研究指出心血管健康同水硬度有少少相關。
一啲研究話用硬水嘅屋企同細路濕疹個案有關連。軟化水濕疹試驗（Softened-Water Eczema Trial SWET），有關用離子交換軟化水機同細路濕疹治療，係個多中心隨機對照試驗，喺二〇〇八年做，搵唔到用唔用軟水機對濕疹有分別。

地區
澳洲主要城市，跟澳洲水協會（Australian Water Association）嘅數據，由好軟到硬（ppm）：
加拿大中部平原省份沙斯卡寸旺同曼尼托巴省，有好多鈣同鎂，即白雲石地質，地下水有好多二氧化碳，總硬度成日超過 200 ppm。西面省份大部份水係由雨水、湖水同埋冰川融雪嚟。一般係：
香港水喉水平均值係 21 ppm。
廣州住宅供水 1999 年嘅數據水硬度係 300 mg/L 。
臺北地區「自來水」總硬度狀況：取決於水源區，唔同水源，硬度亦唔同。新店溪水源係長興、公館及直潭場，硬度介乎於 25.2 - 49.6 mg/L，平均 33.9 mg/L。